ระเบียบกรมสรรพสามิตว่าด้วยการใช้ระบบมาตรวัดและระบบคอมพิวเตอร์สื่อสารทางไกลในการบริหารการจัดเก็บภาษีสรรพสามิตสำหรับโรงอุตสาหกรรมสุราพ.ศ. ๒๕๖๐[๑] เพื่อให้การบริหารการจัดเก็บภาษีสรรพสามิตสำหรับการใช้ระบบมาตรวัดและระบบคอมพิวเตอร์สื่อสารทางไกลในการบริหารการจัดเก็บภาษีสรรพสามิตสำหรับสินค้าสุราเป็นไปอย่างมีประสิทธิภาพและมีมาตรฐานเป็นในแนวทางเดียวกันอาศัยอำนาจตามความในมาตรา ๖ (๑) (๒) (๓) และ(๔) มาตรา ๑๑๘ มาตรา ๑๒๐ และมาตรา ๑๒๒แห่งพระราชบัญญัติภาษีสรรพสามิต พ.ศ. ๒๕๖๐ อธิบดีกรมสรรพสามิต จึงวางระเบียบเกี่ยวกับการใช้ระบบมาตรวัดและระบบคอมพิวเตอร์สื่อสารทางไกลในการบริหารการจัดเก็บภาษีสำหรับสินค้าสุราไว้ดังต่อไปนี้ข้อ ๑ ระเบียบนี้เรียกว่าระเบียบกรมสรรพสามิต ว่าด้วยการใช้ระบบมาตรวัดและระบบคอมพิวเตอร์สื่อสารทางไกลในการบริหารการจัดเก็บภาษีสรรพสามิตสำหรับโรงอุตสาหกรรมสุราพ.ศ. ๒๕๖๐ข้อ ๒ ระเบียบนี้ให้ใช้บังคับตั้งแต่วันประกาศเป็นต้นไปข้อ ๓ ในระเบียบนี้โรงอุตสาหกรรม หมายความว่าโรงอุตสาหกรรมสุราตามพระราชบัญญัติภาษีสรรพสามิต พ.ศ. ๒๕๖๐ซึ่งได้ติดตั้งระบบมาตรวัดและระบบคอมพิวเตอร์สื่อสารทางไกลในการบริหารการจัดเก็บภาษีสุราและได้รับอนุญาตให้ใช้ระบบมาตรวัดและระบบคอมพิวเตอร์สื่อสารทางไกลในการบริหารการจัดเก็บภาษีสุราสุราหมายความว่า สุราตามพระราชบัญญัติภาษีสรรพสามิต พ.ศ. ๒๕๖๐ ซึ่งผลิตจากโรงอุตสาหกรรมตามระเบียบนี้ระบบมาตรวัด หมายความว่าเครื่องมือวัดที่แสดงปริมาณการจ่ายน้ำสุราเครื่องมือที่แสดงปริมาณภาชนะที่ได้บรรจุน้ำสุราแล้ว หรือเครื่องมือใด ๆที่กรมสรรพสามิตได้ติดตั้งภายในโรงอุตสาหกรรมเพื่อใช้ในการบริหารการจัดเก็บภาษีสรรพสามิตเครื่องมือแสดงปริมาณการจ่ายน้ำสุรา หมายความว่า เครื่องคำนวณปริมาณน้ำสุราชนิดมาตรวัดปริมาณน้ำสุรา (Flow Meter) หรือเครื่องมือใด ๆที่เรียกชื่อเป็นอย่างอื่นที่ได้ใช้งานในลักษณะทำนองเดียวกันซึ่งติดตั้งระหว่างถังพักน้ำสุรากับเครื่องบรรจุภาชนะเครื่องมือแสดงปริมาณภาชนะที่ได้บรรจุน้ำสุราแล้ว หมายความว่า เครื่องมือตรวจนับจำนวนภาชนะที่บรรจุน้ำสุราแล้ว (Counter) หรือเครื่องมือใด ๆที่เรียกชื่อเป็นอย่างอื่นที่ได้ใช้งานในลักษณะทำนองเดียวกันซึ่งได้ติดตั้งถัดจากเครื่องบรรจุภาชนะไปจนสิ้นสุดสายการผลิตระบบคอมพิวเตอร์สื่อสารทางไกล หมายความว่าระบบอุปกรณ์คอมพิวเตอร์และส่วนควบต่าง ๆ ที่ติดตั้งเพื่อใช้ในการประมวลผลและการรับ-ส่งข้อมูลระหว่างโรงอุตสาหกรรมกับกรมสรรพสามิตโดยผ่านระบบเครือข่ายเพื่อใช้ในการตรวจสอบและตรวจนับจำนวนน้ำสุราและภาชนะของแต่ละสายการผลิตในโรงอุตสาหกรรมสรรพสามิตพื้นที่ หมายความว่าสรรพสามิตพื้นที่ที่โรงอุตสาหกรรมตั้งอยู่ผู้ควบคุมโรงอุตสาหกรรม หมายความว่าเจ้าพนักงานสรรพสามิตที่อยู่ปฏิบัติงานประจำโรงอุตสาหกรรมเพื่อควบคุมและตรวจสอบการปฏิบัติของผู้ประกอบอุตสาหกรรมข้อ ๔ ให้ผู้อำนวยการสำนักมาตรฐานและพัฒนาการจัดเก็บภาษี๑ รักษาการตามระเบียบนี้หมวด๑เงื่อนไขการใช้ระบบมาตรวัดและระบบคอมพิวเตอร์สื่อสารทางไกล ข้อ ๕ ผู้ประกอบอุตสาหกรรมที่ประสงค์จะใช้ระบบมาตรวัดและระบบคอมพิวเตอร์สื่อสารทางไกลเพื่อการบริหารการจัดเก็บภาษีสุราให้ยื่นคำขออนุญาตพร้อมแบบแปลนแผนผังสายการผลิตรายละเอียดสุราที่จะทำการผลิตให้ผู้อำนวยการสำนักมาตรฐานและพัฒนาการจัดเก็บภาษี ๑ พิจารณาอนุญาตเป็นหนังสือก่อนเริ่มทำการผลิตไม่น้อยกว่าหนึ่งร้อยแปดสิบวันข้อ ๖ สายการผลิตที่กรมสรรพสามิตได้ติดตั้งระบบมาตรวัดและระบบคอมพิวเตอร์สื่อสารทางไกลจะทำการผลิตสุราเฉพาะที่ได้รับอนุญาตแล้วเท่านั้น หากประสงค์จะผลิตสุราหรือสิ่งอื่นใดนอกเหนือจากที่ได้รับอนุญาตต้องได้รับอนุญาตจากผู้อำนวยการสำนักมาตรฐานและพัฒนาการจัดเก็บภาษี ๑เป็นหนังสือก่อนจึงจะดำเนินการได้ข้อ ๗ โรงอุตสาหกรรมที่ได้รับอนุญาตให้ใช้ระบบมาตรวัดและระบบคอมพิวเตอร์สื่อสารทางไกลแล้วจะต้องดำเนินการผลิตสุราผ่านระบบมาตรวัดและระบบคอมพิวเตอร์สื่อสารทางไกลเท่านั้น เว้นแต่จะได้รับอนุญาตจากผู้อำนวยการสำนักมาตรฐานและพัฒนาการจัดเก็บภาษี๑ เป็นอย่างอื่นหมวด๒คุณสมบัติของอุปกรณ์ที่ติดตั้งและจุดติดตั้ง ข้อ ๘ คุณสมบัติของอุปกรณ์ที่ติดตั้งและจุดติดตั้ง๘.๑ ระบบมาตรวัด ซึ่งติดตั้งที่สายการผลิต ณโรงอุตสาหกรรม ประกอบด้วย๘.๑.๑ เครื่องมือแสดงปริมาณการจ่ายน้ำสุรา (Flow Meter) ซึ่งติดตั้งกับท่อจ่ายน้ำสุราระหว่างถังพักน้ำสุรากับเครื่องบรรจุภาชนะ เป็นมาตรวัดอัตราการไหล (Coriolis Flow Meter) หรือแบบเหนี่ยวนำสนามแม่เหล็กไฟฟ้า (Electromagnetic Flow Meter) หรือแบบอื่นที่เหมาะสมกับการใช้งานกับอุตสาหกรรมอาหารและเครื่องดื่ม (Foods and Beverages Design) โดยมีค่าความถูกต้องในการวัด(Accuracy) ไม่เกิน ± ๐.๒๕%มีค่าความสามารถในการอ่านซ้ำ (Repeatability) ไม่เกิน ± ๐.๑% และแสดงผลการวัดมีหน่วยเป็นลิตร๘.๑.๒ เครื่องตรวจแยกคุณสมบัติน้ำสุรา (Interface Detector) ซึ่งติดตั้งกับท่อจ่ายน้ำสุราระหว่างถังพักน้ำสุรากับเครื่องบรรจุภาชนะใกล้กับเครื่องมือแสดงปริมาณการจ่ายน้ำสุราโดยใช้หลักการวัดค่าความนำไฟฟ้าและอุณหภูมิเป็นแบบ Inductive Conductivity Sensor and Temperature Sensor สามารถแยกคุณสมบัติน้ำสุราได้ดี มีค่าความถูกต้องในการวัด (Accuracy) ไม่เกิน ± ๐.๕%๘.๑.๓เครื่องมือแสดงปริมาณภาชนะที่ได้บรรจุน้ำสุราแล้ว ประกอบด้วยอุปกรณ์ตรวจนับขวดหรือนับกระป๋อง หรือนับกล่อง แบบตรวจจับด้วยแสง (Photoelectric Sensor) หรือแบบตรวจจับการเหนี่ยวนำ(Inductive Proximity Sensor) หรือแบบอื่น ๆ และเป็นชนิดที่คงทนต่อการใช้งานซึ่งสามารถตรวจนับภาชนะได้ดี๘.๑.๔ อุปกรณ์ควบคุมทางอุตสาหกรรม(PLC : Programmable Logic Controller) ทำหน้าที่รับสัญญาณทางไฟฟ้าจากเครื่องมือต่างๆ และรับคำสั่งการทำงานเพื่อประมวลผลการนับปริมาณน้ำสุราและจำนวนผลิตภัณฑ์ที่ผ่านอุปกรณ์เซ็นเซอร์และส่งข้อมูลการนับไปยังเครื่องคอมพิวเตอร์ควบคุม(Work Station Computer)๘.๑.๕เครื่องมืออื่นที่กรมสรรพสามิตเห็นชอบให้ติดตั้ง เพื่อประโยชน์ในการควบคุม ตรวจสอบและบริหารการจัดเก็บภาษีสรรพสามิต เช่น เครื่องพิมพ์โค้ด เครื่องวิชั่นเซ็นเซอร์๘.๒ ระบบคอมพิวเตอร์สื่อสารทางไกล ซึ่งติดตั้ง ณโรงอุตสาหกรรม ประกอบด้วย๘.๒.๑ เครื่องคอมพิวเตอร์ควบคุม (Work Station Computer) หรือเครื่องคอมพิวเตอร์แม่ข่าย(Server Computer) พร้อมระบบปฏิบัติการ(Operating System) ทำหน้าที่ควบคุมและรวบรวมข้อมูลของชุดอุปกรณ์เครื่องมือวัด๘.๒.๒ เครื่องสำรองไฟฟ้า (Uninterruptible Power Supply : UPS) สำหรับสำรองไฟฟ้าให้กับอุปกรณ์เครื่องมือวัดและระบบคอมพิวเตอร์ซึ่งติดตั้ง ณ โรงอุตสาหกรรมและสามารถจ่ายกระแสไฟฟ้าได้ต่อเนื่องอย่างน้อย ๓๐ นาทีกรณีระบบไฟฟ้าขัดข้อง๘.๒.๓ อุปกรณ์กระจายสัญญาณ (Switch) ของระบบมีช่องเชื่อมต่อเครือข่ายและมีความเร็วในการรับส่งข้อมูลที่เพียงพอ๘.๒.๔อุปกรณ์รักษาความปลอดภัยเครือข่าย (Firewall) ทำหน้าที่รักษาความปลอดภัยบนเครือข่ายเพื่อใช้ในการตรวจสอบและป้องกันการบุกรุกจากภายนอก๘.๒.๕ระบบสื่อสารข้อมูลทางไกลระหว่างโรงอุตสาหกรรมกับกรมสรรพสามิตโดยมีความเร็วในการรับ- ส่งไม่น้อยกว่า ๑ Mbps ทั้งด้านรับและด้านส่งข้อ ๙จุดติดตั้งและจำนวนเครื่องมือวัดปริมาณน้ำสุรา ในแต่ละสายการผลิต ให้เป็นดังนี้๙.๑ จุดติดตั้งที่ ๑อยู่ระหว่างถังพักน้ำสุราเพื่อนำไปบรรจุภาชนะกับเครื่องบรรจุภาชนะสำหรับติดตั้งเครื่องมือแสดงปริมาณการจ่ายน้ำสุราจำนวน ๑ เครื่องเพื่อใช้คำนวณปริมาณน้ำสุราที่จ่ายจากถังพักน้ำสุราเพื่อนำไปบรรจุภาชนะ๙.๒ จุดติดตั้งที่ ๒ อยู่ถัดจากเครื่องปิดฝาภาชนะบรรจุในระยะที่ใกล้ที่สุดที่สามารถติดตั้งได้สำหรับติดตั้งเครื่องมือแสดงปริมาณภาชนะที่ได้บรรจุน้ำสุราแล้ว จำนวน ๒เครื่องเพื่อใช้ตรวจนับจำนวนภาชนะที่บรรจุน้ำสุราแล้ว๙.๓ จุดติดตั้งที่ ๓อยู่ถัดจากเครื่องปิดฉลากหรือพิมพ์วันที่ สำหรับติดตั้งเครื่องมือแสดงปริมาณภาชนะที่ได้บรรจุน้ำสุราแล้วจำนวน ๒ เครื่อง เพื่อใช้ตรวจนับจำนวนภาชนะที่บรรจุน้ำสุราแล้ว๙.๔ จุดติดตั้งที่ ๔อยู่ถัดจากเครื่องบรรจุภาชนะลงกล่องหรือถาดหรือลังสำหรับติดตั้งเครื่องมือแสดงปริมาณภาชนะที่ได้บรรจุน้ำสุราแล้ว จำนวน ๒ เครื่องเพื่อใช้ตรวจนับจำนวนสินค้าสำเร็จรูปที่บรรจุลงกล่องหรือถาดหรือลังข้อ ๑๐ เครื่องมือวัดปริมาณน้ำสุราในแต่ละสายการผลิตที่กรมสรรพสามิตได้ทำการติดตั้งและอนุญาตให้ใช้ในการบริหารการจัดเก็บภาษีสรรพสามิตให้ผู้ควบคุมโรงอุตสาหกรรมปฏิบัติดังนี้๑๐.๑ จัดทำทะเบียนประวัติเครื่องมือวัดปริมาณน้ำสุราทุกเครื่องให้เป็นปัจจุบันอยู่เสมอ๑๐.๒ ติดป้ายแสดงข้อความ เครื่องมือแสดงปริมาณการจ่ายน้ำสุรากรมสรรพสามิต เครื่องที่........เริ่มใช้วันที่........เดือน....................พ.ศ. ......... และ เครื่องมือแสดงปริมาณภาชนะที่ได้บรรจุน้ำสุราแล้วกรมสรรพสามิต เครื่องที่........เริ่มใช้วันที่........เดือน....................พ.ศ. ......... ที่จุดติดตั้งเครื่องมือวัดปริมาณน้ำสุราทุกจุดให้เห็นได้ชัดเจน๑๐.๓ กรณีเครื่องมือวัดปริมาณน้ำสุราชำรุดเสียหายให้แขวนป้ายแสดงข้อความว่า เครื่องมือวัดปริมาณน้ำสุราชำรุด ที่จุดติดตั้งเครื่องมือวัดปริมาณน้ำสุรานั้น ให้เห็นได้ชัดเจนหมวด๓หน้าที่ผู้ประกอบอุตสาหกรรม ข้อ ๑๑ ผู้ประกอบอุตสาหกรรมมีหน้าที่ดังนี้๑๑.๑ บันทึกแผนการผลิตลงในระบบคอมพิวเตอร์สื่อสารทางไกลก่อนเริ่มทำการผลิต หากมีการเปลี่ยนแปลงแผนการผลิตให้ทำการแก้ไขในระบบคอมพิวเตอร์สื่อสารทางไกลให้แล้วเสร็จก่อนเริ่มทำการผลิต๑๑.๒ แจ้งผู้ควบคุมโรงอุตสาหกรรมเพื่อเริ่มทำการผลิต (Start Batch) และจบการผลิต(Stop Batch) เมื่อสิ้นสุดการผลิตสุราในแต่ละสายการผลิต๑๑.๓ บันทึกข้อมูลลงในระบบคอมพิวเตอร์สื่อสารทางไกลเมื่อสิ้นสุดการผลิตในแต่ละสายการผลิตดังนี้๑๑.๓.๑ จำนวนสินค้าสำเร็จรูปที่บรรจุลงกล่องหรือถาดหรือลัง๑๑.๓.๒ จำนวนสุราที่บรรจุแล้วไม่ได้มาตรฐาน เช่น แตกรั่วเสียหายจนไม่สามารถนำออกจำหน่ายได้ โดยแยกสายการผลิตและรอบการผลิต (Batch)๑๑.๓.๓ จำนวนสุราที่ผ่านจุดนับและนำกลับเข้ามาซ่อมแซม เช่น ปิดฉลาก พิมพ์วันที่หรือบรรจุกล่องหรือถาดหรือลังใหม่๑๑.๔ จัดเก็บหลักฐานต่าง ๆ ตามข้อ ๑๑.๓.๒ และ ๑๑.๓.๓เพื่อให้ผู้ควบคุมโรงอุตสาหกรรมใช้ในการตรวจสอบข้อ ๑๒ กรณีได้รับอนุญาตให้ผลิตสุราตราใหม่หรือเปลี่ยนแปลงบรรจุภัณฑ์หรือรายละเอียดของบรรจุภัณฑ์จากเดิมต้องแจ้งให้สรรพสามิตพื้นที่ที่โรงอุตสาหกรรมตั้งอยู่ทราบไม่น้อยกว่าสิบห้าวันข้อ ๑๓ กรณีเพิ่มสายการผลิตสุราใหม่ให้ยื่นคำขออนุญาตต่ออธิบดีกรมสรรพสามิตล่วงหน้าไม่น้อยกว่าหนึ่งร้อยแปดสิบวันทั้งนี้ หากไม่แจ้งให้ทราบล่วงหน้าตามที่กำหนด ผู้ประกอบอุตสาหกรรมจะต้องเป็นผู้รับผิดชอบค่าใช้จ่ายทั้งหมดในการติดตั้งระบบมาตรวัดและระบบคอมพิวเตอร์สื่อสารทางไกลสำหรับสายการผลิตที่เพิ่มขึ้นนั้นข้อ ๑๔ กรณีเปลี่ยนแปลงหรือย้ายสายการผลิตต้องแจ้งให้อธิบดีกรมสรรพสามิตทราบก่อนเริ่มดำเนินการไม่น้อยกว่าสามสิบวัน และเมื่อได้รับอนุญาตเป็นหนังสือแล้วจึงจะดำเนินการได้ทั้งนี้ หากไม่แจ้งให้ทราบตามที่กำหนดผู้ประกอบอุตสาหกรรมจะต้องเป็นผู้รับผิดชอบค่าใช้จ่ายทั้งหมดในการดำเนินการย้ายระบบมาตรวัดและระบบคอมพิวเตอร์สื่อสารทางไกลใหม่ข้อ ๑๕ จัดทำบัญชีประจำวันและงบเดือนดังนี้๑๕.๑ บัญชีประจำวันแสดงการรับและการจ่ายวัตถุดิบ ตามแบบภส. ๐๗ - ๐๑ บัญชีประจำวันแสดงการผลิตและการจำหน่าย ตามแบบภส. ๐๗ - ๐๒ โดยต้องจัดทำให้แล้วเสร็จภายในสามวันนับแต่มีเหตุที่จะต้องลงรายการนั้นเกิดขึ้นและให้เก็บรักษาไว้ไม่น้อยกว่าห้าปีที่โรงอุตสาหกรรม หรือสถานที่อื่นใดซึ่งเจ้าพนักงานสรรพสามิตสามารถเรียกมาตรวจสอบได้หรือจัดทำในระบบเครือข่ายอินเทอร์เน็ตที่เว็บไซต์กรมสรรพสามิต งบเดือนแสดงรายการเกี่ยวกับวัตถุดิบ การผลิตการจำหน่าย และยอดสินค้าคงเหลือ ตามแบบ ภส. ๐๗ - ๐๔โดยส่งให้สำนักงานสรรพสามิตพื้นที่ที่โรงอุตสาหกรรมตั้งอยู่ภายในวันที่สิบห้าของเดือนถัดไปหรือส่งผ่านระบบเครือข่ายอินเทอร์เน็ตที่เว็บไซต์กรมสรรพสามิต หรือวิธีการอื่นซึ่งได้รับอนุมัติจากสรรพสามิตพื้นที่ข้อ ๑๖ ห้ามเคลื่อนย้ายเปลี่ยนแปลง หรือกระทำด้วยประการใด ๆให้อุปกรณ์ระบบมาตรวัดและระบบคอมพิวเตอร์สื่อสารทางไกล ตราหรือสิ่งที่ติดอยู่กับอุปกรณ์ดังกล่าวที่พนักงานเจ้าหน้าที่ได้จัดทำไว้บุบสลายชำรุด หรือใช้การไม่ได้ข้อ ๑๗ ให้ดูแลรักษาอุปกรณ์ระบบมาตรวัดและระบบคอมพิวเตอร์สื่อสารทางไกลหรืออุปกรณ์ใด ๆ ที่กรมสรรพสามิตได้ทำการติดตั้ง รวมทั้งตราหรือสิ่งที่ติดอยู่กับอุปกรณ์ดังกล่าวให้อยู่ในสภาพเรียบร้อยตลอดเวลาโดยใช้ความระมัดระวังและฝีมือดังเช่นที่พึงปฏิบัติในการประกอบกิจการของตนในกรณีที่อุปกรณ์ระบบมาตรวัดและระบบคอมพิวเตอร์สื่อสารทางไกล ตราหรือสิ่งที่ติดอยู่กับอุปกรณ์ดังกล่าวสูญหายบุบสลาย หรือชำรุด ให้ผู้ประกอบอุตสาหกรรมแจ้งให้เจ้าพนักงานสรรพสามิตผู้ควบคุมโรงอุตสาหกรรมหรือเจ้าพนักงานสรรพสามิตแห่งท้องที่ที่โรงอุตสาหกรรมตั้งอยู่ทราบโดยมิชักช้าและหากการสูญหายบุบสลายหรือชำรุดได้เกิดขึ้นเพราะผู้ประกอบอุตสาหกรรมมิได้ใช้ความระมัดระวังและฝีมือดังเช่นที่พึงปฏิบัติในการประกอบกิจการของตนแล้วให้อธิบดีดำเนินการให้ผู้ประกอบอุตสาหกรรมชดใช้ค่าเสียหายที่เกิดขึ้น ทั้งนี้ให้เป็นไปตามระเบียบที่กรมสรรพสามิตกำหนดข้อ ๑๘ หากพบความผิดปกติของอุปกรณ์ระบบมาตรวัดและระบบคอมพิวเตอร์สื่อสารทางไกลผู้ประกอบอุตสาหกรรมจะต้องแจ้งให้ผู้ควบคุมโรงอุตสาหกรรมทราบโดยเร็วที่สุดและให้ใช้วิธีตรวจนับภาชนะบรรจุภายใต้การควบคุมของผู้ควบคุมโรงอุตสาหกรรมจนกว่ากรมสรรพสามิตจะทำการซ่อมแซมแล้วเสร็จข้อ ๑๙ยินยอมให้บุคคลอื่นที่กรมสรรพสามิตมอบหมายเป็นหนังสือเข้าไปในโรงอุตสาหกรรมเพื่อดำเนินการตรวจสอบ การสอบเทียบ และทดสอบความแม่นยำบำรุงรักษา แก้ไขซ่อมแซมระบบมาตรวัดหรืออุปกรณ์ หรืออื่น ๆตามที่กรมสรรพสามิตสั่งการข้อ ๒๐กรณีประสงค์จะนำสุราที่ชำระภาษีสรรพสามิตแล้วกลับเข้าบริเวณโรงอุตสาหกรรมจะต้องแจ้งให้ผู้ควบคุมโรงอุตสาหกรรมทราบก่อนและเมื่อได้รับอนุญาตให้นำกลับเข้าโรงอุตสาหกรรมแล้วให้แยกจัดเก็บสุรานั้นไว้ต่างหากจากสุราที่ยังมิได้เสียภาษีหรือขนย้ายออกจากโรงอุตสาหกรรมและจัดทำบัญชีรับ- จ่าย คงเหลือสำหรับสุราที่นำกลับเข้าโรงอุตสาหกรรมแยกไว้ต่างหากและสามารถแสดงให้เจ้าพนักงานสรรพสามิตตรวจสอบได้ตลอดเวลาหมวด๔การใช้ระบบมาตรวัดและระบบคอมพิวเตอร์สื่อสารทางไกล ข้อ ๒๑ ก่อนเริ่มทำการผลิตสุราในแต่ละสายการผลิตผู้ประกอบอุตสาหกรรมบันทึกข้อมูลรายละเอียดสุราที่จะทำการผลิตลงในระบบคอมพิวเตอร์สื่อสารทางไกลและแจ้งให้ผู้ควบคุมโรงอุตสาหกรรมทราบเพื่อเริ่มทำการผลิต (Start Batch) และเมื่อสิ้นสุดการผลิตในแต่ละสายการผลิตแล้วให้แจ้งผู้ควบคุมโรงอุตสาหกรรมทำการจบการผลิต(Stop Batch) เพื่อทำการบันทึกตัวเลขที่ปรากฏในระบบมาตรวัดณ จุดติดตั้งข้อ ๒๒ ให้ผู้ควบคุมโรงอุตสาหกรรมตรวจสอบและประเมินการทำงานของระบบมาตรวัดและระบบคอมพิวเตอร์สื่อสารทางไกลก่อนเริ่มใช้งานและตลอดระยะเวลาที่มีการใช้งานและบันทึกผลการตรวจสอบไว้เป็นหลักฐานหากพบความผิดปกติของระบบมาตรวัดและระบบคอมพิวเตอร์สื่อสารทางไกลให้แจ้งกลุ่มพัฒนาและตรวจสอบทางเทคนิคทราบเพื่อให้คำแนะนำและแก้ไขในเบื้องต้นหรือกรณีไม่สามารถซ่อมแซมในเบื้องต้นได้ให้กลุ่มพัฒนาและตรวจสอบทางเทคนิคดำเนินการแก้ไขให้สามารถใช้งานได้เป็นปกติโดยเร็วที่สุดและระหว่างการซ่อมแซมระบบมาตรวัดและระบบคอมพิวเตอร์สื่อสารทางไกลหากมีความจำเป็นต้องใช้สายการผลิตให้ผู้ประกอบอุตสาหกรรมดำเนินการต่อไปได้โดยให้ใช้วิธีตรวจนับภาชนะบรรจุภายใต้การควบคุมของผู้ควบคุมโรงอุตสาหกรรมโดยให้แยกสุราที่บรรจุระหว่างซ่อมแซมระบบมาตรวัดและระบบคอมพิวเตอร์สื่อสารทางไกลไว้ต่างหากเพื่อให้ผู้ควบคุมโรงอุตสาหกรรมสามารถตรวจสอบได้ข้อ ๒๓ การใช้งานระบบมาตรวัดและระบบคอมพิวเตอร์สื่อสารทางไกล๒๓.๑ตัวเลขที่แสดงในระบบมาตรวัดและระบบคอมพิวเตอร์สื่อสารทางไกลจุดติดตั้งที่ ๑ (Flow Meter) เป็นปริมาณน้ำสุราที่จ่ายจากถังพักน้ำสุรามายังเครื่องบรรจุภาชนะมีหน่วยนับเป็นลิตร๒๓.๒ตัวเลขที่แสดงในระบบมาตรวัดและระบบคอมพิวเตอร์สื่อสารทางไกลจุดติดตั้งที่ ๒ (Filler Counter) เป็นจุดที่ใช้นับจำนวนภาชนะที่บรรจุน้ำสุราลงขวดหรือกระป๋องหรือถังมีหน่วยนับเป็นขวดหรือกระป๋องหรือถัง๒๓.๓ ตัวเลขที่แสดงในระบบมาตรวัดและระบบคอมพิวเตอร์สื่อสารทางไกลจุดติดตั้งที่๓ (Labeler/Code Counter) เป็นจุดที่ใช้นับจำนวนภาชนะที่บรรจุน้ำสุราซึ่งปิดฉลากหรือพิมพ์วันที่แล้วมีหน่วยนับเป็นขวดหรือกระป๋องหรือถัง๒๓.๔ ตัวเลขที่แสดงในระบบมาตรวัดจุดติดตั้งที่ ๔ (Packer Counter) เป็นจุดที่ใช้นับจำนวนสินค้าสำเร็จรูปลงกล่องหรือถาดหรือลังมีหน่วยนับเป็นกล่องหรือถาดหรือลัง๒๓.๕ ในระหว่างทำการผลิต (ในแต่ละสายการผลิต)สุราที่ได้ผ่านจุดนับของเครื่องมือจุดติดตั้งที่ ๓ (Labeler/Code Counter) หรือจุดติดตั้งที่ ๔ (Packer Counter) ไปแล้วหากพบความบกพร่องของสินค้าที่เกิดในขบวนการผลิตเช่น ฉลากหรือกล่องเสียหาย เป็นต้น ต้องมีการนำกลับเข้ามาซ่อมแซมในสายการผลิตให้ดำเนินการได้หลังจากจบการผลิต(Stop Batch) ในสายการผลิตนั้นโดยจะต้องดำเนินการให้เสร็จสิ้นก่อนเริ่มทำการผลิต (Start Batch) ใหม่ โดยแจ้งให้ผู้ควบคุมโรงอุตสาหกรรมทราบจำนวนที่จะทำการซ่อมแซมเพื่อเป็นหลักฐานในการตรวจสอบกับจำนวนสุราที่ผลิตได้จริงกรณีไม่สามารถดำเนินการตามวรรคหนึ่งได้หากจำเป็นจะต้องซ่อมแซมในระหว่างทำการผลิตเลยจะต้องแจ้งให้ผู้ควบคุมโรงอุตสาหกรรมทราบจำนวนที่มีการซ่อมแซม๒๓.๖ กรณีมีการผลิตต่อเนื่อง ให้ตัดยอดการผลิตในเวลา ๒๔.๐๐ น. ของวัน ทั้งนี้เพื่อให้ทราบปริมาณการผลิตสุราของแต่ละวันและใช้เป็นข้อมูลหลักฐานในการบันทึกบัญชีสินค้าสำเร็จรูปได้อย่างชัดเจนและง่ายต่อการบริหารการจัดเก็บภาษีและการตรวจสอบของเจ้าพนักงานสรรพสามิตกรณีเครื่องจักรชำรุดหรือขัดข้องจนไม่สามารถตัดยอดการผลิตในเวลา ๒๔.๐๐ น. อนุโลมให้ตัดยอดการผลิตหลังเวลา ๒๔.๐๐ น. ได้แต่จะต้องบันทึกเครื่องจักรชำรุดหรือขัดข้องดังกล่าวลงในรายงานการผลิตสุรา๒๓.๗ เมื่อสิ้นสุดการผลิตในแต่ละสายการผลิตผู้ควบคุมโรงอุตสาหกรรมและผู้ประกอบอุตสาหกรรมต้องร่วมกันตรวจสอบจำนวนสินค้าสำเร็จรูปที่ผลิตได้และจำนวนสุราที่บรรจุแล้วไม่ได้มาตรฐานโดยทำการเปรียบเทียบจากตัวเลขที่แสดงในระบบมาตรวัดและระบบคอมพิวเตอร์สื่อสารทางไกลเมื่อตรวจสอบตรงกันแล้วให้ผู้ควบคุมโรงอุตสาหกรรมจัดทำรายงานในระบบมาตรวัดและระบบคอมพิวเตอร์สื่อสารทางไกลเพื่อใช้ในการตรวจสอบและเป็นหลักฐานในการบันทึกบัญชีประจำวันแสดงการผลิตและจำหน่ายตามแบบภส.๐๗ - ๐๒๒๓.๘ เพื่อความสะดวกในการตรวจสอบให้ผู้ประกอบอุตสาหกรรมปฏิบัติดังนี้๒๓.๘.๑ พิมพ์ข้อความ ชำระภาษีแล้ว ด้วยตัวอักษรสีแดงไว้บนฉลากปิดภาชนะบรรจุหรือบนฝากระป๋องให้เห็นได้ชัดเจน เว้นแต่เป็นกรณีบรรจุภาชนะโดยขอยกเว้นภาษี๒๓.๘.๒ ประทับตรา วัน เดือน ปี ที่บรรจุภาชนะเฉพาะสุราแช่ชนิดเบียร์ต้องประทับตรา ทั้งวัน เดือน ปี ที่บรรจุภาชนะ และวัน เดือนปี ที่ควรบริโภคก่อนหรือใช้เครื่องหมายอื่นที่กรมสรรพสามิตเห็นชอบที่ฉลากปิดภาชนะหรือที่ภาชนะบรรจุให้เห็นได้ชัดเจนหมวด๕การสอบเทียบและทดสอบความแม่นยำการบำรุงรักษาและการจัดหา เครื่องมือ อุปกรณ์ และอะไหล่ระบบมาตรวัดและระบบคอมพิวเตอร์สื่อสารทางไกลและการจัดจ้างบุคคลภายนอก ข้อ ๒๔ การสอบเทียบและทดสอบความแม่นยำเมื่อโรงอุตสาหกรรมได้ทำการติดตั้งระบบมาตรวัดและระบบคอมพิวเตอร์สื่อสารทางไกลและได้รับอนุญาตให้ใช้ในการบริหารการจัดเก็บภาษีสรรพสามิตเรียบร้อยแล้วกรมสรรพสามิตต้องจัดให้มีการสอบเทียบและทดสอบความแม่นยำอย่างน้อยหนึ่งครั้งต่อปีโดยหน่วยงานอื่นที่มีความเชี่ยวชาญโดยเฉพาะที่กรมสรรพสามิตเห็นชอบ๒๔.๑ ให้มีคณะกรรมการเพื่อร่วมการสอบเทียบและทดสอบความแม่นยำ ประกอบด้วย(๑) สรรพสามิตพื้นที่ที่โรงอุตสาหกรรมตั้งอยู่หรือผู้แทน(๒) ผู้อำนวยการกลุ่มพัฒนาและตรวจสอบทางเทคนิคหรือผู้แทน(๓) ผู้ควบคุมโรงอุตสาหกรรม๒๔.๒ วิธีการสอบเทียบและทดสอบความแม่นยำให้เป็นไปตามกลุ่มพัฒนาและตรวจสอบทางเทคนิคกำหนดข้อ ๒๕ ให้กลุ่มพัฒนาและตรวจสอบทางเทคนิคมีหน้าที่รับผิดชอบในการบำรุงรักษาเครื่องมือ อุปกรณ์และอะไหล่ระบบมาตรวัดและระบบคอมพิวเตอร์สื่อสารทางไกลข้อ ๒๖ ในการจัดซื้อเครื่องมือ อุปกรณ์ อะไหล่และการจัดจ้างบุคคลภายนอกในการสอบเทียบและทดสอบความแม่นยำการบำรุงรักษาและซ่อมแซม หรือเพื่อการใด ๆ เกี่ยวกับระบบมาตรวัดและระบบคอมพิวเตอร์สื่อสารทางไกลให้เป็นหน้าที่ของสำนักบริหารการคลังและรายได้ และกลุ่มพัฒนาและตรวจสอบทางเทคนิค ทั้งนี้ให้ดำเนินการตามพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. ๒๕๖๐และกฎหมายที่เกี่ยวข้องโดยเคร่งครัดข้อ ๒๗ ให้กลุ่มพัฒนาและตรวจสอบทางเทคนิคจัดทำประวัติการสอบเทียบและทดสอบความแม่นยำการบำรุงรักษาและซ่อมแซมอุปกรณ์ระบบมาตรวัดและระบบคอมพิวเตอร์สื่อสารทางไกลให้เป็นปัจจุบันหมวด๖บทเฉพาะกาล ข้อ ๒๘ การดำเนินการใดๆ ตามระเบียบกรมสรรพสามิตว่าด้วยการใช้เครื่องมือวัดปริมาณน้ำสุราเพื่อการเสียภาษีสุราแช่ พ.ศ. ๒๕๔๕ลงวันที่ ๒๒ มกราคม พ.ศ. ๒๕๔๕ ที่ได้ดำเนินการไว้ก่อนวันที่ระเบียบนี้ใช้บังคับให้เป็นอันใช้ได้ต่อไปจนกว่าจะสิ้นสุดไปโดยเงื่อนไขหรือเงื่อนเวลาที่กำหนดไว้หรือจนกว่าจะมีคำสั่งยกเลิกหรือเปลี่ยนแปลงประกาศ ณ วันที่ ๒๘ กันยายน พ.ศ. ๒๕๖๐สมชาย พูลสวัสดิ์อธิบดีกรมสรรพสามิตพัชรภรณ์/จัดทำ๒๗กันยายน ๒๕๖๑[๑] ราชกิจจานุเบกษา เล่ม ๑๓๕/ตอนพิเศษ๑๑๙ ง/หน้า ๑๐๗ (เล่มที่ ๑)/๒๔ พฤษภาคม๒๕๖๑